CELEX: 62010TN0547
Language: lt
Date: 2010-11-29 00:00:00
Title: Byla T-547/10: 2010 m. lapkričio 29 d. pareikštas ieškinys byloje Omya prieš VRDT — Alpha Calcit (CALCIMATT)

29.1.2011   
            
            
               LT
            
            
               Europos Sąjungos oficialusis leidinys
            
            
               C 30/51
            
         2010 m. lapkričio 29 d. pareikštas ieškinys byloje Omya prieš VRDT — Alpha Calcit (CALCIMATT)
   
   (Byla T-547/10)
   ()
   2011/C 30/91
   Kalba, kuria surašytas ieškinys: vokiečių
   
      Šalys
   
   
      Ieškovė: Omya AG (Oftringenas, Šveicarija), atstovaujama advokatės F. Kuschmire
   
      Atsakovė: Vidaus rinkos derinimo tarnyba (prekių ženklams ir pramoniniam dizainui)
   
      Kita procedūros Apeliacinėje taryboje šalis: Alpha Calcit Füllstoffgesellschaft mbH (Kelnas, Vokietija)
   
      Ieškovės reikalavimai
   
   
               —
            
            
               Panaikinti 2010 m. rugsėjo 16 d. Vidaus rinkos derinimo tarnybos (prekių ženklams ir pramoniniam dizainui) pirmosios apeliacinės tarybos sprendimą byloje R 1370/2009-1 ir nurodyti atsakovei įregistruoti Bendrijos prekių ženklo CALCIMATT paraišką Nr. 5 200 654 visoms joje nurodytoms prekėms.
            
         
               —
            
            
               Priteisti iš atsakovės bylinėjimosi išlaidas.
            
         
               —
            
            
               Nepatenkinus pirmiau nurodytų reikalavimų, sustabdyti bylos nagrinėjimą iki galutinio VRDT sprendimo dėl prekių ženklo EU 003513488 CALCILAN, kuriuo grindžiamas protestas, registracijos panaikinimo.
            
         
      Ieškinio pagrindai ir pagrindiniai argumentai
   
   
      Bendrijos prekių ženklo paraišką pateikęs asmuo: ieškovė.
   
      Prašomas įregistruoti Bendrijos prekių ženklas: žodinis prekių ženklas CALCIMATT 1 ir 2 klasių prekėms.
   Prekių ženklo ar žymens, kuriuo grindžiamas protestas, savininkė: Alpha Calcit Füllstoffgesellschaft mbH.
   
      Prekių ženklas ar žymuo, kuriuo grindžiamas protestas: registruoti žodiniai tarptautiniai prekių ženklai CALCIPLAST, CALCILIT ir CALCICELL 1 ir 19 klasių prekėms, žodiniai Bendrijos prekių ženklai „Calcilit“ ir CALCILAN 1 ir 19 klasių prekėms, taip pat žodiniai nacionaliniai prekių ženklai CALCICELL ir CALCIPLAST 1 klasės prekėms.
   
      Protestų skyriaus sprendimas: atmesti protestą.
   
      Apeliacinės tarybos sprendimas: panaikinti Protestų skyriaus sprendimą ir atmesti paraišką.
   
      Ieškinio pagrindai: Reglamento (EB) Nr. 207/2009 (1) 8 straipsnio 1 dalies b punkto pažeidimas, nes prekių ženklų, dėl kurių kilo ginčas, negalima supainioti, atsižvelgiant į jais žymimas prekes.
   
      (1)  2009 m. vasario 26 d. Tarybos reglamentas (EB) Nr. 207/2009 dėl Bendrijos prekių ženklo (OL L 78, 2009, p. 1).